Tähtelään tuli joulu, vaikka yksi on perheestä poissa – Tellervo Koivisto kertoo Maunon viimeisistä vaiheista ja siitä, miten kansan myötätunto on kantanut häntä

Tänäkin vuonna Assi ja Tellervo Koivisto viettävät joulua Inkoon Tähtelässä perinteisin menoin. Kuusi haetaan aamulla metsästä. Sitten saunotaan ja syödään.

Assi ja Tellervo Koivisto viettävät joulua ilman Maunoa.­

Suomella on ikää sata vuotta ja neljä päivää. Inkoon Tähtelässä odotetaan joulua.

Tosin vesisade on polttanut pihalta viimeisetkin lumet. Mutta tänään ei sentään sada. Ja jos joulumieltä on kukkuramitoin, voi kuvitella, että kohta itse aurinko kiertää esiin pilven takaa.

Assi Koivisto tulee pihaan vastaan.

”Tervetuloa!” hän sanoo iloisesti ja ojentaa kätensä.